Pythagoras Gr. 9 KABV (CAPS) | Fisichem
Pythagoras Gr. 9 KABV (CAPS)
Afrikaans : 400 bladsye
Prys : R150 (BTW, posgeld en verpakking ingesluit)
Ons is opgewonde oor die feit dat Fisichem Uitgewers ’n Wiskunde-studiegids vir Graad 9 op die rak het. Die skrywers, Katie Müller en Margaret Rossouw, is jonk en dinamies en is albei passievol oor Wiskunde. Hierdie susters het grootgeword in ’n huis waar Wiskunde ’n ereplek beklee het, en die onderrig van hierdie vak lê hulle na aan die hart.
Hulle het areas geïdentifiseer waar Graad 9-handboeke verbeter kan word wat betref die hoeveelheid oefeninge op elke begripsvlak en het dit reggekry om sulke leemtes in hierdie studiegids reg te stel. Hulle voel dat hierdie boek leerders sal help om hulle kennis vas te lê en uit te brei sodat hulle hulle hoërskoolloopbaan met ’n stewige grondslag in Wiskunde kan voortsit.
’n Kort bespreking van die belangrikste teorie en tipiese voorbeelde.
Toets: Elke module sluit af met ’n toets. Leerders moet hulleself ’n tydsbeperking gee wanneer hulle hierdie toetse voltooi. ’n Goeie maatstaf is 1 minuut vir elke punt.
Let asseblief op: Sommige modules bevat ook ’n Oefening C. Dit is hoofsaaklik van toepassing op modules wat ’n groot volume inhoud bevat en die doel daarvan is om die werk beter saam te vat om sodoende leerders se begrip te bevorder. (Hierdie rangorde is egter nie in Module 1.1 gevolg nie, aangesien hierdie module ’n wye verskeidenheid onderwerpe dek.)